作者：刘褒
词牌/韵律：六州歌头

paragraphs: 凭深负阻，蜂舞肆奔腾。
龙江上，妖氛涨，鲸海外，白波惊。
羽檄交飞急，玉帐静，金韬閟，恢远驭，振长樱。
密分兵。
细草黄沙渺渺，西关路、风袅高旌。
听飞霜令肃，坚壁夜无声。
鼓角何神。
地中鸣。
看追风骑，攒云槊，雷野毂，激天钲。
飞箭集，旄头坠，长围掩，郭东倾。
振旅观旋凯，笳鼓竞，绣旗明。
刀换犊，戈藏革，士休营。
黄色赤云交映，论功何止蔡州平。
想环城苍玉，深刻入青冥。
永诏来今。